**Dungen vender tilbage til VEGA med nyt album i bagagen**

*Den 25. september slipper Stockholmske Dungen det nye album ”Allas Sak” og drager derefter på tourné. Det betyder, at de psykedeliske retro-rockere kan opleves i Lille VEGA den. 19. november.*Gustav Ejstes har i snart 20 år lavet musik, primært til sig selv og for sin egen skyld, men i sidste ende er det alle os andre der har fået størst glæde af svenskerens enorme talent. I 2001 indspillede han sit første album, som blev udgivet under navnet [Dungen](https://www.facebook.com/pages/Dungen/24880073324?fref=ts) – og siden blev det til det gennembrudsalbummet fra ”[Ta Det Lugnt](https://www.youtube.com/watch?v=m5DHjLGqGa4&list=PL9dThdR6I6dMDzghKBUtQaB25If81izs6)” fra 2004. Albummet blev ratet 9,3 på Pitchfork og Dungen gæstede blandt andet Roskilde Festival året efter.

**Et af verdens bedste og mest opfindsomme psych-bands**

På daværende tidspunkt havde Dungen udviklet sig til at være et fuldt besat band, med en lang række talentfulde musikere tilknyttet, og Gustav Ejstes vision om skabe et demokratisk band, med forskellige og dygtige musikere i rotation blev indfriet. Med udgivelserne ”[Tio Bitar](https://www.youtube.com/watch?v=535LIvtClJM&list=PLquMYHt0f5c8roagxqeiwyZKZLG-kGvP3)” fra 2004 og ”4” fra 2009, havde Dungen udviklet sig til et af de mest konsekvente og opfindsomme psych-rockbands i verden.  
  
Nu er der gået fem år siden sidste album ”[Skit i Allt](https://www.youtube.com/watch?v=2yodft8djtM&list=PLOicustnm4zAjS_EPfI4rWttvmVOupsEn)” ramte os, og det er klart det længste interval mellem to albums i bandets efterhånden mangeårige levetid. Ejstes forklarer følgende årsager hertil:

*"Vi har alla varit borta under denna period av olika skäl, spelat musik i olika projekt - Jag har skrivit låtar under tiden, så den faktiska inspelningsprocessen har varit ganska kort.”*  
  
**Nyt album på vej**

Flere bandmedlemmer har siden ”Skit i Allt” udgivet plader med andre projekter, og blandet andet undernavnet The Amazing, som også vagte den internationale musikpresses opmærksomhed. Nu er Ejstes og resten af Dungen altså tilbage med et nyt album – det første i fem år – med titlen ”Allas Sak” og det er på gaden den 25. september.

Det betyder heldigvis, at vi ka’ stifte bekendtskab med de nye sange ingen svenskerne ramme Lille VEGA den 19. November.  
  
**Fakta om koncerten:**  
Dungen (SE)  
torsdag den 19. november kl. 21.00  
Lille VEGA, Enghavevej 40, 1674 København V  
135 kr. + gebyr  
Forsalg via [VEGAs hjemmeside](http://vega.dk/) og Billetnet.  
[Læs mere](http://vega.dk/arrangementer/dungen-18119.html) om Dungen i VEGA.  
 *For yderligere oplysninger kontakt venligst*  
Jeppe Nygaard Christensen  
Kommunikationsmedarbejder, VEGA  
[jc@vega.dk](mailto:jc@vega.dk) - 3326 0953